Document ID: /roh_data/filtered/fineweb-2-filterrobots_roh.jsonl.gz/58232

L’intent saja sulettamain da porscher in’attracziun, la punt n’haja insumma nagin intent da colliar ina val cun l’autra: «Quai è in mobigliament nunnecessari da la cuntrada», ha ditg Franziska Grossenbacher da la Fundaziun Svizra per la cuntrada. Ensemen cun la Pro Natura Grischun, il WWF Grischun e Mountain Wilderness Svizra han els prendì posiziun sin l’exposiziun publica, nua ch’i va per il plan general d’equitaziun dal terren sin il territori d’Alvaschagn.
Suandants puncts vegnan crititgads:
- Il project Aventura Alvra sa chatta en la zona circumdanta da l’Unesco ch’i valia da proteger.
- Il project cuntrafetschia a la lescha davart la protecziun da las auas: Las punts n’hajan nagina funcziun da colliaziun.
- La chavorgia da Solas saja in abitadi impurtant per cuaders dal grip (Felsenbrüter), in’expertisa ornitologica saja indispensabla.
- L’interess public na saja betg uschè grond, che giustifitgass da runcar 650 meters quadrat guaud.
RTR actualitad 11:45